พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข๓๒๑ สายนครปฐม - บรรจบทางหลวงแผ่นดินหมายเลข๓๔๐ (สุพรรณบุรี) ที่สามแยกจรเข้สามพัน และทางหลวงแผ่นดินหมายเลข๓๒๔ สายต่อเขตเทศบาลเมืองกาญจนบุรีควบคุม - อู่ทองที่สามแยกจรเข้สามพันพ.ศ.๒๕๔๘ ภูมิพลอดุลยเดชป.ร.ให้ไว้ณ วันที่ ๒๒ ธันวาคม พ.ศ. ๒๕๔๘เป็นปีที่๖๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข ๓๒๑ สายนครปฐม บรรจบทางหลวงแผ่นดินหมายเลข๓๔๐ (สุพรรณบุรี) ที่สามแยกจรเข้สามพัน และทางหลวงแผ่นดินหมายเลข ๓๒๔ สายต่อเขตเทศบาลเมืองกาญจนบุรีควบคุม อู่ทองที่สามแยกจรเข้สามพัน ในท้องที่อำเภออู่ทอง จังหวัดสุพรรณบุรีอาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทยกับมาตรา ๕ วรรคสาม และมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๙ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๖๘ วรรคหนึ่ง แห่งพระราชบัญญัติทางหลวง พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา๓๖ มาตรา ๔๘ มาตรา ๔๙ มาตรา ๕๐ และมาตรา ๕๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข๓๒๑ สายนครปฐม บรรจบทางหลวงแผ่นดินหมายเลข ๓๔๐ (สุพรรณบุรี)ที่สามแยกจรเข้สามพัน และทางหลวงแผ่นดินหมายเลข ๓๒๔ สายต่อเขตเทศบาลเมืองกาญจนบุรีควบคุม อู่ทอง ที่สามแยกจรเข้สามพัน พ.ศ. ๒๕๔๘มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสามปีมาตรา ๔ ให้อธิบดีกรมทางหลวงเป็นเจ้าหน้าที่เวนคืนตามพระราชกฤษฎีกานี้มาตรา ๕ เขตที่ดินในบริเวณที่ที่จะเวนคืน เพื่อขยายทางหลวงแผ่นดินหมายเลข๓๒๑ สายนครปฐม บรรจบทางหลวงแผ่นดินหมายเลข๓๔๐ (สุพรรณบุรี) ที่สามแยกจรเข้สามพัน อยู่ในท้องที่อำเภออู่ทอง จังหวัดสุพรรณบุรีมีส่วนกว้างแปดสิบเมตร ทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๖ เขตที่ดินในบริเวณที่ที่จะเวนคืน เพื่อขยายทางหลวงแผ่นดินหมายเลข๓๒๔ สายต่อเขตเทศบาลเมืองกาญจนบุรีควบคุม อู่ทอง ที่สามแยกจรเข้สามพัน อยู่ในท้องที่อำเภออู่ทอง จังหวัดสุพรรณบุรี มีส่วนกว้างแปดสิบเมตร ทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๗ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข321 สายนครปฐม-บรรจบทางหลวงแผ่นดินหมายเลข 340 (สุพรรณบุรี) ที่สามแยกจรเข้สามพันและทางหลวงแผ่นดินหมายเลข324 สายต่อเขตเทศบาลเมืองกาญจนบุรีควบคุม - อู่ทอง ที่สามแยกจรเข้สามพัน พ.ศ. 2548(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากมีความจำเป็นจะต้องขยายทางหลวงแผ่นดินหมายเลข๓๒๑ สายนครปฐม บรรจบทางหลวงแผ่นดินหมายเลข ๓๔๐ (สุพรรณบุรี) ที่สามแยกจรเข้สามพันและทางหลวงแผ่นดินหมายเลข๓๒๔ สายต่อเขตเทศบาลเมืองกาญจนบุรีควบคุม อู่ทองที่สามแยกจรเข้สามพันในท้องที่อำเภออู่ทอง จังหวัดสุพรรณบุรี เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคในการนี้ สมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้ชัชสรัญ/ผู้จัดทำ๙มกราคม ๒๕๔๙[๑] ราชกิจจานุเบกษาเล่ม ๑๒๒/ตอนที่ ๑๒๗ ก/หน้า ๑๓/๓๐ ธันวาคม ๒๕๔๘